歌頭
作者：後唐莊宗
朝代：唐

paragraphs: 賞芳春，暖風飄箔。
鶯啼綠樹，輕煙籠晚閣。
杏桃紅，開繁萼。
靈和殿，禁柳千行斜，金絲絡。
夏雲多，奇峰如削，紈扇動微涼，輕綃薄。
梅雨霽，火雲爍。
臨水檻，永日逃繁暑，泛觥酌。
露華濃，冷高梧。
彫萬葉，一霎晚風。
蟬聲新雨歇，惜惜此光陰，如流水，東籬菊殘時，歎蕭索。
繁陰積，歲時暮。
景難留，不覺朱顏失却。
好容光，且且須呼賓友。
西園長宵，讌雲謠。
歌皓齒，且行樂。